Abercraf - Wicipedia

# Abercraf

### Oddi ar Wicipedia

Abercraf Powys

Pentref bach yn ne-orllewin Brycheiniog, Powys yw Abercraf. Yng Nghwm Tawe Uchaf y mae'r pentref, ac mae'n ymestyn i gyrion Parc Cenedlaethol Bannau Brycheiniog. Mae heol yr A4067 o Abertawe i Aberhonddu yn mynd heibio i'r pentref.

Fel y rhan fwyaf o gymoedd y de, roedd nifer o weithfeydd glo yn yr ardal, sef y Lefel Fawr, International (Candy) a Glofa Abercraf, ond cawsant eu cau yn y chwedegau.

Mae'r pentref ar ymyl mynydd Cribarth. Mae'r mynydd yn atgoffa rhywun o siâp dyn yn gorwedd i lawr, felly mae'r bobl leol yn galw 'Y Cawr Cwsg' arno. Y lle gorau i wylio'r olygfa wych hon ydy Caerlan, filltir i lawr y cwm tuag at Ystradgynlais.

## [golygu] Clwb Rygbi Abercraf

Mae clwb rygbi Abercraf RFC yn chwarae yng Nghae Plas-y-Ddol yn y pentref. Cyn-chwaraewr enwocaf y clwb o bosibl yw'r prop pen tyn rhyngwladol Adam R. Jones.

## [golygu] Dolenni allanol

- Sefydliad y Cawr Cwsg

Categori: Pentrefi Powys

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English